SK Úradný vestník Európskej únie C 15/2

Oznámenie určené určitým osobám a subjektom, na ktoré sa vzťahujú reštriktívne opatrenia ustanovené v rozhodnutí Rady 2014/145/SZBP a v nariadení Rady (EÚ) č. 269/2014 o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny

(2017/C 15/02)

Nasledujúce informácie sú určené týmto osobám: Rustam Ilmirovich TEMIRGALIEV (č. 3), Sergei Vladimirovich ZHELEZNYAK (č. 17), Leonid Eduardovich SLUTSKI (č. 18) Aleksandr Viktorovich GALKIN (č. 21), Sergei Evgenevich NARYSHKIN (č. 25), Alexander Mihailovich NOSATOV (č. 27), Oleg Yevgenyvich BELAVENTSEV (č. 35), Sergei Ivanovich MENYAILO (č. 37), German PROKOPIV (č.43), Igor Vsevolodovich GIRKIN (č. 48), Vyacheslav Viktorovich VOLODIN (č. 49), Vladimir Anatolievich SHAMANOV (č. 50), Vladimir Nikolaevich PLIGIN (č. 51), Petr Grigorievich JAROSH (č. 52), Igor Nikolaevich BEZLER (č. 55), Oleg TSARIOV (č. 57), Roman Viktorovich LYAGIN (č. 58), Aleksandr Sergeevich MALYKHIN (č. 59), Natalia Vladimirovna POKLONSKAYA (č. 60), Aleksandr Yurevich BORODAI (č. 62), Alexander KHRYAKOV (č. 65), Marat Faatovich BASHIROV (č. 66), Aleksey Vyacheslavovich KARYAKIN (č. 68), Mikhail Efimovich FRADKOV (č. 73), Boris Vyacheslavovich GRYZLOV (č. 77), Mikhail Vladimirovich DEGTYAREV (č. 79), Valery Vladimirovich KAUROV (č. 85), Serhii Anatoliyovych ZDRILIUK (č. 86), Oksana TCHIGRINA (č. 89), Boris Alekseevich LITVINOV (č. 90), Andrey Yurevich PINCHUK (č. 100), Mikhail Sergeyevich SHEREMET (č.105), Leonid Ivanovich KALASHNIKOV (č. 110), Vladimir Stepanovich NIKITIN (č. 111), Oleg Vladimirovich LEBEDEV (č. 112), Nikolai Vladimirovich LEVICHEV (č. 115), Alexander Mikhailovich BABAKOV (č. 119), Oleg Konstantinovich AKIMOV (č. 121), Larisa Leonidovna AIRAPETYAN (č. 122), Yuriy Viktorovich SIVOKONENKO (č. 123), Dmitry Aleksandrovich SEMYONOV (č. 126), Ihor Vladymyrovych KOSTENOK (č. 130), Mikhail Sergeevich TOLSTYKH (č. 136), Eduard Aleksandrovich BASURIN (č. 137), Alexandr Vasilievich SHUBIN (č. 138), Sergey Anatolievich LITVIN (č. 139), Ekaterina FILIPPOVA (č. 141), Aleksandr Yurievich TIMOFEEV (č. 142), Arkady Viktorovich BAKHIN (č. 148), Iosif (Joseph) Davydovich KOBZON (č. 150), a týmto subjektom: Donbaská ľudová milícia (subjekt č. 10), batalión Východ (subjekt č. 11), batalión Sparta (subjekt č. 30), batalión Somali (subjekt č. 31), brigáda Prízrak (subjekt č. 33), batalión Kalmius (subjekt č. 35), batalión Smrť (subjekt č. 36), ktoré sa uvádzajú v prílohe k rozhodnutiu Rady 2014/145/SZBP (1) a v prílohe I k nariadeniu Rady (EÚ) č. 269/2014 (2) o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny.

Rada zvažuje zachovať reštriktívne opatrenia voči uvedeným osobám a subjektom s novými odôvodneniami. Uvedené osoby a subjekty sa týmto upozorňujú, že môžu Rade zaslať žiadosť o poskytnutie zamýšľaného odôvodnenia ich označenia, a to pred 23. januárom 2017 na túto adresu:

Council of the European Union General Secretariat DG C 1C Rue de la Loi/Wetstraat 175 1048 Bruxelles/Brussel BELGIQUE/BELGIË E-mail: sanctions@consilium.europa.eu

Dotknuté osoby a subjekty môžu podať Rade na uvedenú adresu spolu so všetkou podpornou dokumentáciou žiadosť o opätovné posúdenie rozhodnutia zaradiť ich na uvedený zoznam alebo ich na tomto zozname ponechať. Takéto žiadosti sa po doručení posúdia. V tejto súvislosti sa dotknuté osoby a subjekty upozorňujú, že Rada uvedený zoznam pravidelne preskúmava. V záujme toho, aby sa Rada mohla žiadosťami zaoberať pri najbližšom preskúmaní, mali by sa predložiť do 7. februára 2017.

(1) Ú. v. EÚ L 78, 17.3.2014, s. 16.

(2) Ú. v. EÚ L 78, 17.3.2014, s. 6.